Document ID: 32011R0737

A BIZOTTSÁG 737/2011/EU VÉGREHAJTÁSI RENDELETE
(2011. július 26.)
az 1217/2009/EK tanácsi rendelet I. mellékletének a körzetek jegyzéke tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 2009. november 30-i 1217/2009/EK tanácsi rendeletre (1) és különösen annak 3. cikkére,
tekintettel Franciaország és Magyarország kérelmére,
mivel:
(1)
Az 1217/2009/EK rendelet I. melléklete tartalmazza a szóban forgó rendelet 2. cikkének d) pontja szerinti körzetek jegyzékét.
(2)
Franciaország területe az említett mellékletben foglaltak értelmében huszonkét körzetre oszlik. Franciaország az 1217/2009/EK rendelet alkalmazásában kérelmezte Guadeloupe, Martinique és La Réunion felvételét a körzetek jegyzékébe.
(3)
Magyarország területe az említett melléklet szerint hét körzetre oszlik. Magyarország az 1217/2009/EK rendelet alkalmazásában kérelmezte a körzetek számának csökkentését oly módon, hogy a közép-dunántúli, a nyugat-dunántúli és a dél-dunántúli körzet egyetlen, Dunántúl nevű körzetté olvad össze, továbbá a közép-magyarországi, az észak-alföldi és a dél-alföldi körzet is egyetlen, Alföld elnevezésű körzetben kerül összevonásra.
(4)
Az 1217/2009/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A RENDELETET:
1. cikk
Az 1217/2009/EK rendelet I. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet a 2012. számviteli évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. július 26-án.

Labels: 18
6